སྙན་ཐོ་འདིའི་ཐད་ཨབ་གྷན་གྱི་སྲིད་འཛིན་གྷན་ནེ་ཡིས་གསར་འགོད་པར།སྙན་ཐོ་དེའི་ནང་ཨ་རིའི་མི་སྤྱོད་ལས་འདས་པའི་བྱ་སྤྱོད་ར་སྤྲོད་བྱས་ཡོད་སྟབས།༢༠༡༤ལོའི་རྗེས་ཨབ་གྷན་ནང་རྒྱལ་སྤྱིའི་དམག་དཔུང་ཡོང་བཅུག་ནས་ཨབ་གྷན་མི་གཅིག་ཀྱང་འཛིན་བཟུང་བྱེད་འཇུག་གི་མིན་ཞེས་བརྗོད་ཡོད་པ་དང་།རྒྱ་ནག་ཕྱི་སྲིད་ལྷན་ཁང་གི་མགྲིན་ཚབ་པ་ཧོང་ལེ་ཡིས་འཆར་ཅན་གསར་འགོད་གསལ་བསྒྲགས་སྟེང་།རྒྱ་ནག་གིས་ནམ་རྒྱུན་འགྲོ་བ་མིར་མནར་གཅོད་གཏོང་བར་དགག་པ་རྒྱག་གི་ཡོད་ལ།ཨ་རིས་དུས་རྒྱུན་རྒྱལ་ཁབ་གཞན་ནང་གི་འགྲོ་བ་མིའི་ཐོབ་ཐང་གི་གནས་སྟངས་ལ་སྐྱོན་བརྗོད་བྱེད་ཀྱི་ཡོད་ཀྱང་།ད་ཐེངས་ཨ་རིས་ངེས་པར་དུ་རྒྱལ་སྤྱིའི་རྩ་ཁྲིམས་ངོས་འཛིན་བྱས་པའི་ཐོག་ནས་འགྲོ་བ་མིའི་ཐོབ་ཐང་ལ་བརྩི་སྲུང་བྱེད་ཀྱི་ཡོད་མེད་གསལ་བཤད་བྱེད་དགོས།ཞེས་བརྗོད་འདུག